לפייס את היטלר

לפייס את היטלר: צ'מברלין, צ'רצ'יל והדרך אל המלחמה, הוא ספר מאת טים בוברי  על מדיניות הפייסנות של בריטניה ביחס להיטלר בשנות ה-30 של המאה ה-20 .

הספר מתאר באמצעות נרטיב כרונולוגי, את מדיניות הפייסנות של בריטניה, כפועל יוצא של מלחמת העולם הראשונה, אשר צרבה אצל רבים מהבריטים תודעת פציפיזם ופחד מפני מלחמת עולם נוספת. בוברי סוקר אותם את מדיניות החוץ הפייסנית של בריטניה בשנות ה-30, שהובילה את היטלר לסבור כי בריטניה לא תפעל נגדו כאשר ינסה לממש את תוכניותיו באירופה.

בוברי מתאר גם את האנטישמיות בקרב חלקים מהאצולה וממעמד הביניים בבריטניה בתקופה זו, ואת נזקיה של דיפלומטיית החובבים ליחסי החוץ של בריטניה. הספר כולל עדויות חדשות ומקורות שטרם נחשפו, כמו יומנים אישיים ואוספי מכתבים.

בניגוד להיסטוריונים אחרים, הרואים בנוויל צ׳מברליין מנהיג מעשי אשר הצליח בערמה לגרום לדחיית המלחמה באמצעות אידאולוגיית הפייסנות, בוברי מציג את התנהלות צ׳מברליין כתמימה ואבסורדית, ואת אידאולוגיית הפייסנות כאסון לבריטניה, שהייתה עד לשנות השלושים האימפריה החזקה בתבל והמעצמה היחידה שהיה בכוחה לבלום את שאיפותיה של גרמניה.

בוברי מתמקד בדמויות הבולטות של הפוליטיקה הרשמית הבריטית כמו של לורד אדוארד הליפקס, אנתוני אידן ווינסטון צ'רצ'יל ובגישתם ביחס למדיניות הפייסנות.

הספר היה ברשימת רבי המכר של ה סאנדיי טיימס וברשימה הקצרה של פרס אורוול לכתיבה פוליטית

קישורים חיצוניים 

 
 פרק ראשון מהספר, באתר "עברית"

הערות שוליים 

ספרי 2019
ספרי עיון
ספרות מלחמת העולם השנייה
נוויל צ'מברלין